|  |  |  |
| --- | --- | --- |
| Резултат со слика за eu flag vector  Projekat je finansiran od strane Evropske unije | C:\Users\dsabic\Documents\EU Projekat\EU 12 - 16\BTW website\Logoi\Fondacija\Vektorski logo Fondacija (srp-en).JPG | C:\Users\ana.kosela\AppData\Local\Microsoft\Windows\Temporary Internet Files\Content.Outlook\0Q6CGMJT\BTW logo 01.jpg |

**POZIV ZA UČEŠĆE U OBUCI**

**Poziv organizacijama građanskog društva Zapadnog Balkana za učešće u obuci o javnim nabavkama**

**Poziv za učešće u obuci otvoren je za sve organizacije građanskog društva koje ispunjavaju sledeće uslove:**

1) registrovane su na teritoriji Republike Srbije;

2) rade duže od godinu dana;

3) neprofitne su;

4) njihov godišnji prihod ne prelazi 50.000 €.

**Cilj treninga:**

Ovom obukom želimo da ojačamo kapaciteteorganizacija građanskog društva u zemljama Zapadnog Balkana (ZB) i da im omogućimo da aktivno učestvuju u borbi protiv korupcije u oblasti javnih nabavki.

Po završetku treninga, organizacije iz pet zemalja Zapadnog Balkana će imati priliku da napišu i podnesu svoje predloge projekata i konkurišu za sredstva za realizaciju sopstvenih projekata u oblasti praćenja javnih nabavki. Očekivani broj organizacija iz pet zemalja regiona koje će dobiti sredstva opredeljena za finansiranje je između 10 i 20.

**Trajanje obuke**: 2 dana

**Očekivani broj organizacija građanskog društva iz regiona ZB:** 50

**Očekivani broj učesnika na treningu**: 50

**Očekivani broj organizacija iz svake zemlje:** 10

**Broj učesnika iz Srbije**: 10 osoba iz 10 organizacija

**Planirane teme**:

**1) Uvodni deo: Korupcija u javnim nabavkama**

* Ranjivost sistema javnih nabavki i izloženost korupciji
* Okolnosti i uzroci korupcije u javnim nabavkama
* Otkrivanje mehanizama korupcije
* Ključne referentne tačke za sprečavanje korupcije u sistemu javnih nabavki
* Praktične antikorupcijske mere u javnim nabavkama

**2) Metodologija praćenja javnih nabavki Balkan Tender Watch (BTW): uvod**

**BTW metodologija:** instrument koji se koristi za identifikaciju tačaka u sistemu javnih nabavki koje su najizloženije korupciji.

Obuka će obuhvatiti **tri glavna segmenta** koji predstavljaju glavne odlike sistema javnih nabavki, na osnovu podataka prikupljenih primenom metodologije:

* **Prvi segment** će se fokusirati na **zakonodavstvo** (odnosno na stepen njegove usklađenosti sa pravilima EU i ključnim antikorupcijskim principima) i opšti učinak sistema javnih nabavki.
* **Drugi segment** će se fokusirati na **ciklus javnih nabavki,** pri čemu će se analizirati podaci dobijeni nadzorom konkretnih slučajeva javnih nabavki (koje je prethodno analizirala BTW koalicija).
* **Treći segment** će biti fokusiran na merenje **odgovora institucija** koje su zadužene za integritet i borbu protiv korupcije u slučajevima javnih nabavki. Ovakav pristup bi trebalo da omogući merenje efikasnosti antikorupcijskih mehanizama (procedura i institucija), na bazi njihovih reakcija na potencijalne ili već dokazane koruptivne prakse koje je sistem već otkrio.

Trening je osmišljen kao „učenje u fazama“ i sastoji se od tri osnovna koraka: istraživanja, razvoja koncepta i primene koncepta. Na taj način će polaznicima treninga biti omogućeno da u svojim zajednicama sami istraže i identifikuju osetljive korupcijske tačke u javnim nabavkama. Osim toga, oni će biti u mogućnosti da primene BTW metodologiju u sopstvenim predlozima projekata, u čijem će fokusu biti lokalni slučajevi javnih nabavki.

Po okončanju obuke, sve organizacije koje prođu obuku biće pozvane da konkurišu za finansiranje sopstvenih projekata kroz koje bi primenili stečeno znanje u praćenju javnih nabavki. U Srbiji će biti podržano do 5 projekata organizacija koje završe obuku.

**Sprovođenje projekata koje će odabrane organizacije realizovati na lokalnom nivou**

Odabrane organizacije će moći da implementiraju svoje projekte u periodu od najduže 12 meseci. Tokom tog perioda, one će primenjivati metodologiju BTW na konkretne slučajeve javnih nabavki (3-5 slučajeva po organizaciji). Tokom implementacije projekta, odabrane organizacije će sprovesti detaljan monitoring slučajeva i nakon što završe monitoring, napisaće detaljan izveštaj na osnovu svojih nalaza. Takođe, odabrane organizacije će imati priliku da svoje izveštaje i nalaze predstave na jednoj od sesija regionalne konferencije u okviru *Balkan Tender Watch* projekta.